EkBass/fiwiki-20250220-pages-articles huggingface dataset:
Lâmiî Çelebi

Lâmiî Çelebi (myös: Lamii, Lami'i = 'loistava'), Mahmud ben Osman (k. 1531) oli turkkilainen runoilija. Hän kuului niin sanottuihin seitsentähtiin eli merkittävimpiin turkkilaisiin runoilijoihin. Turkkilaisen kirjallisuuden kukoistuksen aikana Suleiman II:n valtakaudella Lamii käänsi persialaisia mestariteoksia ja myös kirjoitti niiden mallin mukaan neljä laajaa eeppistä runoa, Vamik-u-azra (toim. Hammer-Purgstall; 1833), Vis-u-Ramin, Absal-u- Selman, jotka on nimetty niiden sankarin mukaan, sekä Ferhādnāme, "Ferhādin kirja". Lisäksi hän kirjoitti lyyrisiä, didaktisia ja eeppisiä runoja, esimerkiksi kuvauksen Vähässä-Aasiassa sijaitsevasta Brusan kaupungista.Lami Nordisk familjebok, Uggleupplagan. 15. palsta 957–958. Nordisk familjeboks förlags 1911 Lami, Tietosanakirja osa 5, palsta 492, Tietosanakirja Osakeyhtiö 1913 == Lähteet == ==Aiheesta muualla== Luokka:Turkkilaiset runoilijat Luokka:Syntymävuosi tuntematon Luokka:Vuonna 1531 kuolleet
Meja

Meja Anna Pernilla Kullersten (ent. Beckman, syntyjään Anna Pernilla Torndahl, s. 12. helmikuuta 1969 Nynäshamn, Ruotsi) on ruotsalainen poplaulaja ja säveltäjä. Hänen läpimurtohittinsä on vuonna 1993 julkaistu "Happy". Mejan muita hittejä ovat muun muassa "How Crazy are You?" (1996), "All 'Bout the Money" (1998) sekä "Private Emotion" (1999), jossa hän duetoi Ricky Martinin kanssa. ==Diskografia== ===Albumit=== *Holy Groove (Legacy of Sound, 1993) *Tour de Force (Legacy of Sound, 1994) *Meja (1996) *Live in Japan – The Flower Girl Jam (1997) *Seven Sisters (1998) *Realitales (2000) *My Best (2002) *Mellow (2004) *The Nu Essential (2005) *Urban Gypsy (2009) *3 Original Album Classics (2010) *AniMeja (2010) *Stroboscope Sky (2015) ===Singlet=== * Happy (Legacy of Sound, 1993) * I Can't Let U Go (Legacy of Sound, 1993) * Feels So Good (Legacy of Sound, 1993) * Livin'n Learnin' (Legacy of Sound, 1993) * Woman in Me (Legacy of Sound, 1994) * How Crazy Are You? (1996) * Welcome to the Fanclub of Love (1996) * I Wanna Make Love (1996) * I'm Missing You (1996) * Rainbow (1996) * Pop & Television (1998) * All 'Bout the Money (1998) * Lay Me Down (1998) * Beautiful Girl (1998) * Radio Radio (1998) * Intimacy (1999) * Private Emotion (duetto Ricky Martinin kanssa, 2000) * Spirits (2000) * Hippies In the 60's (2000) * I'm Here Saying Nothing (2001) * Wake Up Call (2004) * Life Is a River (2004) * At the Rainbow's End (2009) * Regrets (I Have None) (2009) * Dance With Somebody (2010) * Totoro (2010) * Blame It On the Shadows (2013) * Yellow Ribbon (yhteistyössä Amnesty Internationalin kanssa, 2014) * Bohemian Behavior (2014) ==Aiheesta muualla== *Mejan kotisivut Luokka:Ruotsalaiset poplaulajat Luokka:Ruotsalaiset säveltäjät Luokka:Elävät henkilöt Luokka:Vuonna 1969 syntyneet
Lamb

Lamb voi tarkoittaa seuraavia: ;sukunimenä: * Caroline Lamb (1785–1828), englantilainen kirjailija * Charles Lamb (1775–1834), englantilainen esseisti ja runoilija * Derek Lamb (1936–2005), kanadalainen elokuvaohjaaja, -tuottaja ja -käsikirjoittaja * Harold Lamb (1892–1962), yhdysvaltalainen kirjailija * Joseph Lamb (1887–1960), yhdysvaltalainen ragtime-säveltäjä ja pianisti * Mary Lamb (1765–1847), englantilainen kirjailija * William Lamb (1779–1848), brittiläinen poliitikko ja ministeri * William F. Lamb (1883–1952), yhdysvaltalainen arkkitehti * Willis Lamb (1913–2008), yhdysvaltalainen fyysikko, Nobelin fysiikanpalkinnon saaja ;muita merkityksiä: * Lamb, manchesterilainen trip hop/drum'n'bass -yhtye * Suojelija (), vuoden 1985 irlantilainen elokuva * Lamb, vuoden 2021 islantilainen elokuva
Samira Efendi

Samirə Azər qızı Əfəndiyeva (s. 17. huhtikuuta 1991 Baku, Azerbaidžanin SNT, Neuvostoliitto), tunnettu paremmin nimellä Samira Efendi tai pelkällä nimellä Efendi, on azerbaidžanilainen laulaja. Hänen oli tarkoitus edustaa Azerbaidžania kappaleella ”Cleopatra” vuoden 2020 Eurovision laulukilpailussa. Vuoden 2020 kilpailu kuitenkin peruttiin koronaviruspandemian vuoksi, ja Efendi valittiin Azerbaidžanin edustajaksi vuoden 2021 kilpailuun. Hänen vuoden 2021 edustuskappaleensa on nimeltään ”Mata Hari”. Kappale pääsi finaaliin, jossa se sai 65 pistettä ja saavutti sijan 20. Semifinaalissa se sijoittui kahdeksanneksi 138 pisteellä. ==Yksityiselämä== Vapaa-ajalla Əfəndiyeva pitää omaa puotia, nimeltään Efendi Sweet. Instagramissa oleva puoti myy makeisia, kakkuja ja eclair-leivoksia. Əfəndiyevan on huhuttu seurustelevan norjalaisen laulajan TIXin kanssa. TIX edusti Norjaa vuoden 2021 Eurovision laulukilpailussa, Rotterdamissa, jossa Efendi ja TIX tapasivat. Hän on sanonut haastattelussa Sputnik-lehdelle, että hän voi muuttaa Norjaan ollakseen yhdessä hänen kanssaan. Hän sanoi myös, että missä aviomies on, hän on myös siellä. Əfəndiyeva asuu Bakussa. == Ura == === Uran alku === Əfəndiyeva nousi kuuluisuuteen kotimaassaan osallistuttuaan moniin eri laulukilpailuihin. Vuonna 2009 hän osallistui Yeni Ulduz -nimiseen kilpailuun. Vuonna 2014 Əfəndiyeva osallistui Böyük Səhnə - nimiseen kilpailuun ja vuonna 2015 The Voice of Azerbaijan -kilpailuun. Vuonna 2017 hän oli Azerbaidžanin edustaja Kazakstanin Almatyssä järjestetyssä Silky Way Star -kilpailussa. Kilpailussa hän sijoittui kolmanneksi. Əfəndiyeva edusti maataan jälleen vuonna 2019 Voice of Nur-Sultan -festivaalissa, joka järjestettiin nimensä mukaisesti Kazakstanin Nursultanissa. === Eurovision laulukilpailu 2020 === 28\. helmikuuta 2020 Azerbaidžanin televisioyhtiö İTV ilmoitti, että Efendiyeva oli valittu maan edustajaksi vuoden 2020 Eurovision laulukilpailuun, jotka järjestettäisiin Alankomaiden Rotterdamissa. Hänen kilpailukappaleensa oli nimeltään ”Cleopatra”. 18. maaliskuuta 2020 ilmoitettiin kuitenkin, että vuoden 2020 Eurovision laulukilpailu oli peruttu koronaviruspandemian takia. 20. maaliskuuta ilmoitettiin, että Əfəndiyeva edustaa maataan seuraavassa, vuoden 2021 Eurovision laulukilpailussa. Hänen vuoden 2021 edustuskappaleensa on nimeltään ”Mata Hari”, joka julkaistiin 15. maaliskuuta 2021. == Diskografia == === Singlet === Nimi Vuosi Albumi "Yarımın Yarı" 2019 rowspan="5" "Sən Gələndə" "Yol Ayrıcı" "Cleopatra" 2020 "Mata Hari" 2021 == Lähteet == Luokka:Azerbaidžanilaiset laulajat Luokka:Azerbaidžanin euroviisuedustajat Luokka:Vuoden 2020 euroviisuedustajat Luokka:Vuoden 2021 euroviisuedustajat Luokka:Vuonna 1991 syntyneet Luokka:Elävät henkilöt
Synonyymi (taksonomia)

Synonyymiksi kutsutaan taksonomiassa yhtä tai useampaa samaa taksonia tarkoittavaa tieteellistä nimeä. Eläintaksonilla alalajin ja yläheimon välissä tieteellisessä nimessä synonyymeistä vanhinta julkaistua pidetään taksonin validina tieteellisenä nimenä. Synonyymejä on kahta tyyppiä: subjektiivisia ja objektiivisia synonyymejä. Ensinmainitut perustuvat eri tyyppiyksilöön ja säilytetään synonyymeinä vain niin pitkään kuin niiden tyyppiyksilö katsotaan kuuluvaksi samaan taksoniin. Jälkeenmainitut taas perustuvat aina samaan tyyppiyksilöön taksonin kanssa ja on siten aina kiistaton. == Lähteet == Luokka:Taksonomia
Jan Holm

Jan Holm (s. 19. marraskuuta 1998) on suomalainen futsalpelaaja,joka edustaa Futsal-Liigassa pelaavaa valkeakoskelaista Futsal Mad Maxia kaudella 2020-2021. == Lähteet == Luokka:Suomalaiset futsalpelaajat Luokka:Vuonna 1998 syntyneet Luokka:Elävät henkilöt
Dahlman

Dahlman on muun muassa seuraavien suomalaisten henkilöiden sukunimi: * Anna Dahlman (s. 1980), käsikirjoittaja ja ohjaaja * Harald Dahlman (1907–1940), korkeushyppääjä * Helge Dahlman (1924–1979), taidemaalari * J. G. Dahlman (1838–1876), runoilija * Jenni Väänänen, o.s. Dahlman (s. 1981), malli ja missi * Karl Dahlman (1897–1922), jääkäri ja heimosoturi * Lasse Dahlman (1931–1975), purjehtija * Nanne Dahlman (s. 1970), tennispelaaja * Nils Dahlman (1914-2000), ahvenanmaalainen poliitikko, virkamies ja urheiluliikkeen johtomiehiä * Pontus Ludvig Dahlman (1812–1882), kauppias ja valtiopäivämies * Toni Dahlman (s. 1979), jääkiekkoilija.
Kingdom Come

Kingdom Come voi tarkoittaa seuraavia: * Kingdom Come, saksalainen hard rock -yhtye * Kingdom Come, Jay-Z:n albumi * Kingdom Come, Kingdom Comen albumi * Kingdom Come, Sir Lord Baltimoren albumi * Kingdom Come: Deliverance, vuoden 2018 videopeli
Gjon’s Tears

Gjon Muharremaj (s. 29. kesäkuuta 1998 Broc, Fribourg, Sveitsi), tunnettu paremmin taiteilijanimellään Gjon's Tears, on sveitsiläinen laulaja- lauluntekijä, taustaltaan kosovonalbaani. Hänen oli tarkoitus edustaa Sveitsiä vuoden 2020 Eurovision laulukilpailussa kappaleella "Répondez-moi". Se kuitenkin peruttiin koronaviruspandemian vuoksi, ja Gjon's Tears valittiin Sveitsin edustajaksi vuoden 2021 kilpailuun. Hänen vuoden 2021 edustuskappaleensa on nimeltään "Tout l'univers". == Elämä ja ura == Muharremaj syntyi Brocissa, Sveitsissä kosovonalbanialaiselle isälle ja Tiranasta kotoisin olevalle albanialaiselle äidille. Muharremaj päätti ottaa taiteilijanimekseen Gjon's Tears saatuaan isoisänsä liikuttuneeksi esittäessään Elvis Presleyn kappaleen "Can't Help Falling in Love". Vuonna 2011, ollessaan 12-vuotias, Muharremaj osallistui Albania's Got Talent -talentkilpailun ensimmäiselle kaudelle. Kilpailun finaalissa hän sijoittui kolmannelle sijalle. Vuosi myöhemmin hän osallistui Die grössten Schweizer Talente -kilpailuun ja eteni kilpailussa semifinaaleihin asti. Vuonna 2019 Muharremaj koe-esiintyi The Voice: la plus belle voix -kilpailussa (Ranskan versio The Voice -kilpailusta) ja selviytyi semifinaaliin asti osana Mikan joukkuetta. Esitys Laulu Alkuperäinen artisti Tulos Ääni ratkaisee "Christine" Christine and the Queens Liittyi Mikan joukkueeseen Kaksintaistelut "Don't Let the Sun Go Down on Me" Elton John & George Michael Voittaja Knock Out! "Under Pressure" Queen & David Bowie Eteni seuraavaan vaiheeseen Suora lähetys 1 "SOS d'un terrien en détresse" Daniel Balavoine Eteni seuraavaan vaiheeseen Suora lähetys 2 "Rocket Man" Elton John Eteni seuraavaan vaiheeseen Semi-Finaali "Relax, Take It Easy" Mika Tippui kisasta "Life on Mars" David Bowie 4\. maaliskuuta 2020 Sveitsin televisioyhtiö SRG SSR ilmoitti, että Gjon's Tears oli vallittu maan edustajaksi vuoden 2020 Eurovision laulukilpailuun, jotka järjestettäisiin Alankomaiden Rotterdamissa. Hänen kilpailukappaleensa oli nimeltään "Répondez-Moi". Vuoden 2020 Eurovision laulukilpailu kuitenkin peruttiin koronaviruspandemian takia ja näin ollen SRG SSR ilmoitti, että Gjon's Tears edustaisi Sveitsiä uudella kappaleella seuraavassa vuoden 2021 kilpailussa. Hänen vuoden 2021 edustuskappaleensa on nimeltään "Tout l'univers" ja se julkaistiin 10. maaliskuuta 2021. Hän kilpaili toisessa semifinaalissa ja pääsi finaaliin. Finaalissa hän oli kolmas ja sai 432 pistettä. == Diskografia == === Singlet === Nimi Vuosi Listasijoitus Albumi SWI ALB "Babi" 2018 — 1 rowspan="5" "Back in Light" — — "Répondez-moi" 2020 100 — "Tout l'univers" 2021 — — "Silhouette" 2022 — — == Lähteet == Luokka:Sveitsiläiset laulajat Luokka:Kosovolaiset laulajat Luokka:Sveitsin euroviisuedustajat Luokka:Vuoden 2020 euroviisuedustajat Luokka:Vuoden 2021 euroviisuedustajat Luokka:Vuonna 1998 syntyneet Luokka:Elävät henkilöt
Keijo Ketola

Keijo Kaarlo Johannes Ketola (25. toukokuuta 1929 Karijoki – 13. huhtikuuta 2002) oli suomalainen korkeushyppääjä. Ketola edusti urallaan vuoteen 1952 Karijoen Tapparaa, jonka jälkeen Helsingin Poliisi-Voimailijoita. Kalevan kisoissa Siukola sai kultaa vuonna 1954 ja hopeaa vuonna 1953. Hänen ennätyksensä 198 cm on vuoden 1954 poliisien EM-kilpailuista, jotka hän voitti. Siukola edusti Suomea maaotteluissa vuosina 1952–1955. == Lähteet == Luokka:Suomalaiset korkeushyppääjät Luokka:Vuonna 1929 syntyneet Luokka:Vuonna 2002 kuolleet
Fujiyoshida

Fujiyoshida () on Japanin kaupunki Honshūn saarella Chūbun tai Kōshin’etsun alueella Yamanashin prefektuurissa. Se sijaitsee sisämaassa prefektuurin kaakkoisosassa Fujivuoren juurella. Asutus on keskittynyt noin 700–900 metrin korkeudelle merenpinnasta. Etelässä kaupunki rajautuu Shizuokan prefektuuriin. Fujiyoshidassa on 48 356 asukasta (heinäkuussa 2020) ja sen pinta-ala on 121,74 neliökilometriä. Fujiyoshidan kaupunki perustettiin vuonna 1951 liittämällä yhteen Asumin, Fuji-Kamiyoshidan ja Shimoyoshidan maaseutukaupungit. Samalla siitä tuli Kōfun jälkeen Yamanashin prefektuurin toinen kaupunkioikeudet saanut kunta. Kaupungin historia on läheisesti kytköksissä Fujivuoren palvontaan: alun perin se kehittyi 1500-luvulla vuorelle omistetun Kitaguchi-hongū Fuji Sengen-jinjan šintolaisen pyhäkön portineduskaupunkina. Edo-kaudelta lähtien sinne syntyi tekstiilien tuotantoa ja se kasvoi nopeasti Fujille suuntautuneen kiipeilyn tukikohtana. Turismin merkitys kaupungille voimistui erityisesti toisen maailmansodan jälkeen. Fujiyoshida toimiikin nykyisin myös porttina Fujin viidelle järvelle. Maaseutualueilla eräs perinteinen elinkeino on bambuesineiden valmistus. Fujiyoshidan nähtävyyksiä ovat Fujivuoren lisäksi vuorta ympäröivät luonnonalueet ja kuumat lähteet, kaupungin rajalla sijaitseva Fuji-Q Highlandin huvipuisto ja Kitaguchi-hongū Fuji Sengen-jinjan pyhäkkö, jonka päähalli on valittu yhdeksi Japanin tärkeän kulttuuriomaisuuden kohteista. Elokuisin järjestettävä Yoshidan tulifestivaali tunnetaan yhtenä ”Japanin kolmesta erikoisesta festivaalista”. Kaupungin alue kuuluu Fujin–Hakonen–Izun kansallispuistoon. Fujiyoshidaa palvelee Fuji-kyūkō-rautateiden Fuji-kyūkō- linja. == Kuvia == Tiedosto:Fuji-Q Highland (44614891025).jpg|Fujiyoshidan kaupunkia, taustalla Fuji-Q Highland Tiedosto:In the first torch ignition Otabisho, Yoshida Fire Festival A.JPG|Yoshidan tulifestivaali Tiedosto:Kitaguchi Hongu Fuji Sengen jinja 20190826b3.jpg|Kitaguchi-hongū Fuji Sengen-jinja Tiedosto:富士山駅 - panoramio (4).jpg|Fujisanin rautatieasema == Lähteet == == Aiheesta muualla == * Kaupungin internetsivut Luokka:Yamanashin prefektuurin kaupungit
Veeti Häätylä

Veeti Häätylä (s. 24.elokuuta 2004) on suomalainen futsalpelaaja, joka edustaa Futsal-Liigassa pelaavaa valkeakoskelaista Futsal Mad Maxia kaudella 2023-2024. == Lähteet == Luokka:Suomalaiset futsalpelaajat Luokka:Vuonna 2004 syntyneet Luokka:Elävät henkilöt
Omar Soli

Omar Soli (s. 26. maaliskuuta 1999) on suomalainen futsalpelaaja, joka edustaa Futsal-Liigassa pelaavaa seuraa Futsal Mad Max. Pelaajaprofiililtaan Soli on pivot eli kärkipelaaja. == Lähteet == Luokka:Suomalaiset futsalpelaajat Luokka:Vuonna 1999 syntyneet Luokka:Elävät henkilöt
Tornike Qipiani

Tornike Qipiani (, s. 11. joulukuuta 1987 Tbilisi, Georgian SNT, Neuvostoliitto), on georgialainen laulaja. Qipianin oli tarkoitus edustaa Georgiaa kappaleella ”Take Me As I Am” vuoden 2020 Eurovision laulukilpailussa Rotterdamissa. Ne kuitenkin peruttiin koronaviruspandemian vuoksi, ja Qipiani valittiin Georgian edustajaksi vuoden 2021 kilpailuun, tällä kertaa kappaleella "You". Hän pääsi edustamaan maataan voitettuaan Georgian Idol -laulukilpailun 31. joulukuuta 2019. Hän kilpaili toisessa semifinaalissa, jossa hän sijoittui kuudeksitoista ja täten karsiutui finaalista. == Diskografia == === Singlet === *2017: "You Are My Sunshine" (Giorgi Bolotashvilin kanssa) *2020: "Take Me as I Am" *2021: "You" === Albumit === *2016: "Luck" == Lähteet == Luokka:Georgialaiset laulajat Luokka:Georgian euroviisuedustajat Luokka:Vuoden 2020 euroviisuedustajat Luokka:Vuoden 2021 euroviisuedustajat Luokka:Vuonna 1989 syntyneet Luokka:Elävät henkilöt
Île-de-Batz

Île-de-Batz (bretoniksi Enez-Vaz) on kunta läntisessä Ranskassa Finistèren departementissa Bretagnen alueella. Se sijaitsee Englannin kanaalin rannikolla olevassa samannimisessä saaressa. == Historia == Saarella on ollut asutusta ainakin 5 000 vuotta sitten, mistä on muutama jäännös entisestä pronssikauden hautausmaasta. Tällöin saari ei ollut vielä saari, vaan se oli kiinni mantereessa. 500-luvulla walesilainen munkki Paul Aurélien perusti saarelle luostarikunnan, ja hänestä tuli Bro-Léonin ensimmäinen piispa. Keskiajalla normannit hyökkäsivät usein Bretagnen rannikkolle. Vuonna 878 viikinki Hasting saapui saarelle perustaen sinne tukikohtansa. Hän lähti saarelta vuonna 882. Tänä aikana St Polin perustama luostari oli tuhottu kokonaan. Noin vuonna 950 alkoi uuden kirkon rakennustyöt tuhoutuneen luostarin paikalle, mistä on jäljellä Sainte-Annen kappelin rauniot. Myös englantilaisten ja ranskalaisten väliset sodat ovat aiheuttaneet tuhoa saarelle. Vuonna 1296 Ranskan kuningas Filip IV Kaunis epäili, että Bretagnen satamista toimitaan englantilaisille aseita ja ruokaa. Kuningas käski evakuoida saaren asukkaat ja antoi heille luvan käydä vain sadonkorjuussa. Englannin sotajoukot ryöstivät saaren tämän jälkeen ainakin vuosina 1388, 1559 ja 1587. Vuonna 1610 saarelle saapui lähetyssaarnaaja Michel Le Noblez käännyttämään asukkaita. 1600-luvun alussa saarella aloitettiin pellavan ja hampun viljely tekstiiliteollisuuden tarpeisiin. Merilevästä oli kuitenkin saarelle tärkeä elinkeino. 1800-luvulla Île-de-Batz alkoi vaurastua, kun kauppamerenkululla rikastuneet laivanomistajat rakennuttivat saarelle kaksikerroksisia kivitaloja. Tällöin saarelle rakennettiin myös kirkko (1873), semaforiasema (1861), aallonmurtaja (1846) ja majakka (1836). Sähkö saarelle saatiin vasta vuonna 1938. Toinen maailmansota vaikutti taas saarelaisten elämään. Moni saarelainen liittyi Ranskan merivoimiin. Saksalaiset miehittivät saaren vuonna 1940. Saaren edustalla käytiin kaksi meritaistelua. 29. huhtikuuta 1944 Kanadan laivaston hävittäjä HMCS Athabaskan upotettiin saaren edustalla. Saksan laivaston hävittäjä Z32 ajoi saaren rantaan 9. kesäkuuta 1944 estääkseen uppoamisen Normandian maihinnousun melskeissä. Saksalaiset poistuivat saarelta 7. elokuuta 1944 räjäyttäen majakan yläosan, kaksi linnoitusta, kaksi myllyä sekä useita taloja. == Luonto == Batz tarkoittaa suomeksi matalaa, eli Île-de-Batz on matala saari. Ilmasto on siellä leuto ympäri vuoden, ja siellä voi kasvattaa jopa trooppisia kasveja. Niitä voi nähdä Jardin Georges Delaselle -puutarhassa, jossa on kasveja maailman joka kolkasta. Tiedosto:Ile_de_Batz_2008_PD_34.JPG|Sainte-Annen kappelin rauniot Tiedosto:Île_de_Batz_-_le_phare_-_003.JPG|Saaren majakka ==Lähteet== ==Aiheesta muualla== Luokka:Finistèren kunnat luokka:Ranskan saaret
St. Peter’s Church (Manhattan)

St. Peter's Church on New Yorkin vanhin tai yksi vanhimmista roomalaiskatolisista kirkoista. Sen nurkkakivi muurattiin vuonna 1836. St. Peterin seurakunta perustettiin vuonna 1785, ja se on New Yorkin ensimmäinen roomalaiskatolinen seurakunta. Vanha kirkko, jonka paikalla nykyinen sijaitsee, rakennettiin Barclay- ja Church-katujen kulmaan eli silloisen kaupungin rajan tuntumaan. Kirkkoa ei voitu rakentaa lähemmäksi keskustaa, koska New Yorkin protestantit suhtautuivat kielteisesti katolisiin. Kirkkoa vastaan hyökättiin muun muassa jouluna 1806. 1900-luvun alussa kirkkoa saivat käyttää myös Libanonin ja Syyrian katoliset, joilla ei silloin vielä ollut omaa kirkkoa New Yorkissa. St. Peterin ja New Yorkin pelastuslaitoksen (FDNY) pappi Mychal Judge oli syyskuun 11. päivän iskujen ensimmäinen uhri, jonka kuolintieto vahvistettiin virallisesti. ==Tunnettuja seurakuntalaisia== *Pierre Toussaint *Elizabeth Ann Seton *Félix Varela *Billy the Kid (kirkon verkkosivujen mukaan) ==Lähteet== == Aiheesta muualla == Luokka:Manhattanin kirkot Luokka:National Register of Historic Places -kohteet Manhattanilla Luokka:Financial District (Manhattan)
Hripsime Epremjan

Hripsime Epremjan (; s. 27. heinäkuuta 1990) on armenialainen jalkapalloilija. Hän pelaa tällä hetkellä Armenian naisten jalkapallomaajoukkueessa. == Lähteet == Luokka:Elävät henkilöt Luokka:Armenialaiset jalkapalloilijat Luokka:Vuonna 1990 syntyneet
Svingvoll

Svingvoll on kylä Gausdalin kunnassa Innlandetin läänissä Norjassa. == Aiheesta muualla == Luokka:Norjan maantiede
Hokuto

Hokuto voi tarkoittaa: == Maantiede == * Hokuto, Japanin kaupunki Hokkaidōn prefektuurissa * Hokuto, Japanin kaupunki Yamanashin prefektuurissa == Henkilöt == * Hokuto Nakamura (s. 1985), japanilainen jalkapalloilija * Hokuto Shimoda (s. 1991), japanilainen jalkapalloilija == Muuta == * hokuto, Otavan tähtikuvion japaninkielinen nimi * Hokuto, JR Hokkaidōn liikennöimä japanilainen pikajuna * Hokuto no ken, japanilainen manga- ja animesarja
Joe Exotic

Joe Exotic (oik. Joseph Allen Maldonado-Passage, os. Schreibvogel) (s. 5. maaliskuuta 1963 Garden City, Kansas, USA) on yhdysvaltalainen entinen eläintarhanpitäjä, joka on nykyisin tuomittu 22 vuodeksi vankeuteen eläinsuojelurikoksista ja murhan suunnittelusta. Hänestä on tehty tositapahtumiin perustuva kahdeksanosainen Netflix-dokumentti Tiger King. 19-vuotiaana Joe valmistui akatemiasta ja hänestä tuli Texasin nuorin poliisipäällikkö. Joe seurusteli tällöin Kimberly Craft nimisen naisen kanssa, kihlautumisen jälkeen Joe oli kertonut olevansa homoseksuaali ja pari erosi. Joe yritti tämän jälkeen lukuisia kertoja itsemurhaa, hän oli masentunut ja vietti tunteja kriisipuhelimessa. Hän osti Oklahomasta vanhan hevostilan 1997 ja alkoi rakentaa tilalle eksoottisten eläinten puistoa, pääasiassa isoista kissoista (leijona ja tiikeri) koostuvista eläimistä. Hänen puistostaan lähetettiin myös tositelevisio-ohjelmaa, ja hän kiersi eläinten kanssa pitämässä näytöksiä. Vuonna 2011 floridalainen kilpaileva kissatarhanomistaja Carol Baskin aloitti protestit Joe Exoticin puistoa ja sen toimintaa vastaan. Tämän seurauksena Joe Exotic alkoi sabotoida Baskinin toimintaa. Vuonna 2018 Exotic pidätettiin Floridassa, koska hän oli yrittänyt palkata FBI-agentin murhaamaan Baskinin. Tammikuussa 2019 hänet tuomittiin 22 vuodeksi vankeuteen, ja kesäkuussa 2020 Carol Baskin sai Exoticin eläintarhan omistukseensa. Joe Exotic on julkaissut kaksi countrymusiikkialbumia, vuosina 2014 ja 2015. Hän on esittänyt musiikin olevan hänen tekemäänsä, vaikka todellisuudessa hän on keksinyt ainoastaan kappaleiden nimiä ja laulanut taustoja. Joe Exotic on myös ollut ehdokkaana Yhdysvaltain presidentinvaaleissa 2016 ja Oklahoman kuvernöörinvaaleissa 2018, mutta ei ollut lähelläkään valintaa. Joe Exotic on homoseksuaali ja oli naimisissa vuosina 2019–2021 Dillon Passagen kanssa. == Lähteet == Luokka:Yhdysvaltalaiset countrymuusikot Luokka:Yhdysvaltalaiset rikolliset Luokka:Vuonna 1963 syntyneet Luokka:Elävät henkilöt
Aleksandr Kabanov

Aleksandr Sergejevitš Kabanov (, 11. kesäkuuta 1948 Moskova, Venäjän SFNT – 30. kesäkuuta 2020) oli Neuvostoliittoa edustanut vesipalloilija, olympiavoittaja, maailman- ja euroopanmestari. Hän toimi pelaajauransa jälkeen menestyneenä valmentajana. Kabanov voitti pelaajana Neuvostoliiton maajoukkueessa olympiakultaa Münchenissä 1972 ja Moskovassa 1980, kaksi maailmanmestaruutta, yhden Euroopan mestaruuden, MM-hopean ja EM-hopean. Hän kilpaili myös Montréalin kesäolympialaisissa 1976. Pelaajauransa jälkeen Kabanov toimi pää- ja apuvalmentajana muun muassa Venäjän maajoukkueessa voittaen olympia-, MM- ja EM-mitaleja.ishof.org Kabanov kuoli 72-vuotiaana 30. kesäkuuta 2020.Olympediahttps://www.waterpolo.ru/news/single?id=96 == Lähteet == * ALEKSANDR S. KABANOV (URS) ishof.org * === Viitteet === == Aiheesta muualla == * Luokka:Neuvostoliittolaiset vesipalloilijat Luokka:Neuvostoliittolaiset olympiavoittajat Luokka:Vesipallovalmentajat Luokka:Vuonna 1948 syntyneet Luokka:Vuonna 2020 kuolleet
Sankarikoulu

Sankarikoulu () on kanadalainen lastenohjelma, jonka ensiesitys oli vuonna 2020. == Juoni == Sarjan päähenkilöt ovat "Välkyn sakki" () -opiskelijat Lotta Liitäjä (), Veikka Vekotin (), Sari Naps () ja Keke Kupla (). He ovat omituisen ja innostuneen opettajansa Herra Välkyn () kouluttamia. Opiskelijat työskentelevät yhdessä joukkueena käyttäen omia ainutlaatuisia supervoimiaan sekä "Tieteen supervoimia" ihmisten auttamiseen, ongelmien ratkaisemiseen ja maailmanparantamiseen. Sarjaa tehdään 40 puolen tunnin jaksoa, joista kukin sisältää kaksi osiota.https://www.portfolioentertainment.com/film/hero- elementary-2/ ==Äänirooleissa== ===Alkuperäiset äänet=== ===Suomenkieliset äänet=== == Lähteet == == Aiheesta muualla == * Hero Elementary sivuilla * Luokka:Kanadalaiset televisiosarjat Luokka:Yhdysvaltalaiset animaatiosarjat Luokka:PBS:n televisio-ohjelmat
Tiberiu Mikloș

Tiberiu Mikloș (s. 2. huhtikuuta 1954 Miercurea Ciuc, Transilvania) on romanialainen jääkiekkoilija, joka pelasi hyökkääjänä. Hän edusti Romanian pääsarjan Avântul Miercurea Ciucia kaudella 1972–1973 sekä SC Miercurea Ciucia kausina 1976–1977 ja 1977–1978. Mikloș pelasi myös Romanian jääkiekkomaajoukkueessa Innsbruckin talviolympialaisten 1976 jääkiekkoturnauksessa viisi ottelua tehoin 0+1=1 sekä maailmanmestaruuskilpailuissa 1977 kymmenen ottelua. == Lähteet == Luokka:Romanialaiset jääkiekkoilijat Luokka:Vuonna 1954 syntyneet Luokka:Elävät henkilöt
Analog Filters Using MATLAB

Analog Filters Using MATLAB on vuonna 2009 ilmestynyt professori Lars Wanhammarin kirjoittama kansainvälinen Springerin kustantama teos analogisten suodinten suunnittelusta. Siinä kuvataan englannin kielellä analogisten suodinten suunnittelun käsitteitä ja matemaattista teoriaa MATLAB- ohjelmarutiineja apuna käyttäen. == Lähteet == Luokka:Tietokirjat Luokka:Vuoden 2009 kirjat
Émile de Laveleye

Émile Louis Victor de Laveleye (1822–1892) oli belgialainen taloustieteilijä ja monialainen esseisti. Esikoisteoksessaan Études historiques et critiques sur le principe et les conséquences de la li-berté du commerce in-ternational Laveleye kritisoi ääriliberalistista Manchesterin koulukuntaa.Laveleye, Émile Louis Victor, Nordisk familjebok, Uggleupplagan. 15. palsta 1418 Muita teoksia ovat Histoire de la langue et de la littérature provengales (1846), Histoire des rois francs (1848). Essai sur l’économie rurale de la Belgique (1863), La Lombardie et la Suisse (1869), Des causes actuelles de guerre en Europe et de l’arbitrage (1873), De la propriété et de ses formes primitives (1874; pääteos), Le parti clérical en Belgique (1874), Lettres d’Italie (1878–1880), Le socialisme contemporain (1881), Le luxe (1887). Taloustieteen lisäksi Laveleye käsitteli kirjoituksissaan laajasti erilaisia aiheita ja oli esseistinä esikuva myöhemmille kirjoittajille. Laveleye julkaisi ranskaksi käännökset Nibelungein laulusta ja Eddasta.Laveleye, Émile, Tietosanakirja osa 5, palsta 696, Tietosanakirja Osakeyhtiö 1913 == Lähteet == ==Aiheesta muualla== Luokka:Belgialaiset tietokirjailijat Luokka:Belgialaiset taloustieteilijät Luokka:Esseistit Luokka:Vuonna 1822 syntyneet Luokka:Vuonna 1892 kuolleet
Johan Fredrik Barck

Johan Fredrik Barck (7. huhtikuuta 1847 Tuusula – 6. tammikuuta 1920 Maalahti) oli tuomari, joka sai vuonna 1919 laamannin arvonimen.Ylioppilasmatrikkeli 1853–1899 Viitattu 2.7.2020. Barckin vanhemmat olivat tehtaanisännöitsijä Anders Fredrik Barck ja Maria Gustava Björklöf ja puolisot vuodesta 1874 Nanny Maria Magdalena Flander (k. 1885) ja vuodesta 1890 Anna Elisabeth Nylund. Barck tuli ylioppilaaksi Porvoossa 1866, suoritti tuomarin tutkinnon 1870 ja sai varatuomarin arvon 1874. Hän oli Vaasan hovioikeuden notaari vuodesta 1885 ja toimi Uudenkaarlepyyn tuomiokunnan tuomarina 1888–1904 ja Närpiön tuomiokunnan tuomarina vuodesta 1904. Barck oli myös valtiopäivämies, edustaen Uudenkaarlepyyn kaupunkia valtiopäivillä 1900, samoin kuin Vaasan ja Uudenkaarlepyyn kaupunginvaltuutettu. ==Lähteet== Luokka:Suomalaiset tuomarit Luokka:Vaasan kaupunginvaltuutetut Luokka:Uudenkaarlepyyn kaupunginvaltuutetut Luokka: Suomen suuriruhtinaskunnan porvarissäädyn valtiopäivämiehet Luokka:Vuonna 1847 syntyneet Luokka:Vuonna 1920 kuolleet
Anton Ivar Björnvik

Anton Ivar Björnvik (28. elokuuta 1867 Mouhijärvi – 19. joulukuuta 1932 Ikaalinen) oli tuomari, joka sai vuonna 1919 laamannin arvonimen.Ylioppilasmatrikkeli 1853–1899 (Viitattu 2.7.2020) Ivar Björnvikin vanhemmat olivat virkatalonvuokraaja Johan Anders Björnvik ja Margaretha Kristina Marttinen ja puoliso vuodesta 1898 Maria Gabriella af Björksten. Björnvik tuli ylioppilaaksi Turussa ja suoritti oikeustutkinnon 1891, varatuomarin arvon hän sai 1894. Björnvik oli Porvoon tuomiokunnan tuomari 1903–1906 ja 1907–1910 ja Ikaalisten tuomiokunnan 1910–1932. Björnvik oli myös Turun hovioikeuden apujäsen 1907–1909 ja valtiorikosylioikeuden 3. osaston jäsen ja puheenjohtaja vuodesta 1918, samoin kuin agraarikomitean jäsen 1906–1907 ja maanvuokrakomitean jäsen 1912–1914.Laamanni Ivar Björnvik kuollut. Helsingin Sanomat, 23.12.1932, s. 2. ==Lähteet== Luokka:Suomalaiset tuomarit Luokka:Vuonna 1867 syntyneet Luokka:Vuonna 1932 kuolleet
Andreas Deja

Andreas Deja (s. 1957Juhani Nurmi: Andreas Deja - laadun tae. Aku Ankka 7/2006.) on Puolassa syntynyt animaattori, joka on työskennellyt Walt Disney Animation Studiosilla. 1980-luvun alussa hän lähetti piirustuksiaan Disneylle ja sai lopulta kutsun tulla töihin Burbankin studioille Kaliforniaan. Siellä hän aloitti työt Disneyn Nine Old Men -ryhmään kuuluneiden Frank Thomasin ja Milton Kahlin opetuksessa. Dejan animoimia hahmoja ovat Kaunottaren ja hirviön Gaston, Leijonakuninkaan Scar, Aladdinin Jafar, Herkuleksen Herkules ja Lilo ja Stitchin Lilo. Bambi 2:ssa hän toimi neuvoa-antavana animaatioeksperttinä. Lisäksi hän on osallistunut myös esimerkiksi elokuvien Nalle Puhin elokuvan ja Prinsessan ja Sammakon tekoon. ==Lähteet== Luokka:Yhdysvaltalaiset animaattorit Luokka:Puolalaiset henkilöt Luokka:Vuonna 1957 syntyneet Luokka:Elävät henkilöt
Lennart Osvald Laurén

Lennart Osvald Laurén (5. syyskuuta 1867 Vaasa – 1. heinäkuuta 1932 Seinäjoki) oli tuomari, joka sai vuonna 1919 laamannin arvonimen.Ylioppilasmatrikkeli 1853–1899 (Viitattu 2.7.2020) Laurénin vanhemmat olivat rehtori Ludvig Leonard Laurén ja Fredrika Lovisa Kock ja puoliso vuodesta 1920 Hulda Johanna Lübeck. Laurén tuli ylioppilaaksi Vaasassa, valmistui filosofian maisteriksi 1890 ja molempien oikeuksien kandidaatiksi 1893, varatuomarin arvon hän sai 1896. Laurén oli Piippolan, Salon ja Ilmajoen tuomiokuntien tuomari 1918–1932.Kuolleita. Helsingin Sanomat, 2.7.1932, s. 2. ==Lähteet== Luokka:Suomalaiset tuomarit Luokka:Vuonna 1867 syntyneet Luokka:Vuonna 1932 kuolleet
Pitäjänkartasto

Pitäjänkartasto on pääosin vuosina 1840–1865 valmistunut käsin piirretty kartta-aineisto Suomen pitäjistä. Kartaston laatimisesta vastasi Päämaanmittauskonttori ja nykyään sitä säilytetään Kansallisarkistossa. == Historia == Päämaanmittauskonttorin alaiset maanmittarit keräsivät aineiston lääneittäin, ja osittain niiden pohjana käytettiin 1700-luvulta peräisin olevia karttoja. Joitain kohtia täytettiin tyhjällä paperilla tai puuttuvia kohteita täydennysmitattiin. Kaikkiaan kartasto perustuu vuosilta 1749–1917 peräisin olevaan aineistoon, ja sen täydennys-, tarkennus- ja toimitustyö jatkui aina 1940-luvulle asti. Kokonaisuus on tästä syystä epäyhdenmukainen. Kartat esittävät asumuksia, viljelyalueita, metsätyyppejä, aluerajoja, vesistöjä ja kulkureittejä Päämaanmittauskonttorin vuonna 1843 antamien ohjeiden mukaisesti. Niissä oli oltava otsikko, pohjoisviiva ja mittakaava. Kartat laadittiin vuoden 1825 piirustus- ja väritysohjeiden mukaisesti tavoitteena esittää pääpiirteissään kiinteistöjaotus ja maastokuviot. Kartat eivät sisällä topografisia tietoja. Hallinnollisten ja kirkollisten rajojen muutoksia alettiin merkitsemään pitäjänkartoille vuodesta 1889 alkaen. == Uudenmaan läänin pitäjänkarttojen pienennökset == Uudenmaan läänin 24 pitäjänkartoista tehtiin tarkistusta varten 1:100 000 -mittakaavaiset pienennökset kartaston puutteellisen ja vanhan kartta-aineiston takia. Pienoiskartat esittivät vain pitäjää ympäröivän rajapiirin, vesistöt, kylät, talot ja tiet. Maastonmuotoja ei tallennettu. == Säilytys ja käyttö == Pitäjänkartastoa säilytetään Kansallisarkistossa. Alkuperäisten huonon kunnon vuoksi niitä ei voi pääsääntöisesti saada tutkittavaksi, mutta ne ovat tutkittavissa digitaalisina Kansallisarkiston digitaaliarkistossa. Kartat kertovat maanomistuksessa ja maankäytössä tapahtuneista muutoksista. Niitä voi hyödyntää siksi esimerkiksi maisemantutkimuksessa tai sukututkimuksen apuna. Karttojen ajankohdat ovat pitkän täydentämisprosessin takia kuitenkin viitteellisiä. == Lähteet == *Niemelä Osmo, Suomen karttojen tarina 1633-1997. Näin Suomi kartoitettiin katseltavaksi. Maanmittauslaitos ja Karttakeskus Oy, Helsinki 1998. * *Jan Strangin karttatieto === Viitteet === ==Kirjallisuutta== * == Aiheesta muualla == * Pitäjänkartasto Kansallisarkiston digitaaliarkistossa ja Finnassa * Pitäjänkarttojen pienennökset Kansallisarkiston digitaaliarkistossa ja Finnassa Luokka:Suomen kartat
Kenen joukoissa seisot (albumi)

Kenen joukoissa seisot? on Aulikki Oksasen vuonna 1970 ilmestynyt albumi. Levyllä Oksanen esittää kirjoittamiaan Kaj Chydeniuksen ja Eero Ojasen säveltämiä lauluja. == Muusikot == Aulikki Oksanen - laulu Kaj Chydenius - laulu (B3) Tuntematon naisääni - puhe (B4) == Kappaleet == A-puoli # Aamu saapuu arkana (säv. Kaj Chydenius, sov. Eero Ojanen, san. Aulikki Oksanen) # Balladi Ilmarista (säv. Kaj Chydenius, san. Aulikki Oksanen) # Hyvästi (säv. Kaj Chydenius, sov. Eero Ojanen, san. Aulikki Oksanen) # Oi rakkaus! (säv. Eero Ojanen, san. Aulikki Oksanen) # Huomenna on paremmin (säv. Kaj Chydenius, san. Aulikki Oksanen) # Laulu Ho Thi Vanísta (säv. Kaj Chydenius, sov. Eero Ojanen, san. Aulikki Oksanen) # Kenen joukoissa seisot? (säv. Kaj Chydenius, san. Aulikki Oksanen) B-puoli # Jätkä senkun kuokkii (säv. Kaj Chydenius, sov. Eero Ojanen, san. Aulikki Oksanen) # Laulu vanhasta työläisnaisesta (säv. Kaj Chydenius, sov. Eero Ojanen, san. Aulikki Oksanen) # Vääryyden kruunajaiset (säv. Kaj Chydenius, sov. Eero Ojanen, san. Aulikki Oksanen) # Mitenkä leskirouva von Wallenberg kuuli lisä-arvosta (säv. Kaj Chydenius, san. Aulikki Oksanen) == Lähteet == Aulikki Oksanen - Kenen joukoissa seisot? Discogs Luokka:Love Recordsin albumit Luokka:Vuoden 1970 albumit
Oskar Alexander Westerling

Oskar Alexander Westerling (7. syyskuuta 1859 Loimaa – 5. maaliskuuta 1921 Turku) oli tuomari, joka sai vuonna 1919 laamannin arvonimen.Ylioppilasmatrikkeli 1853–1899 (Viitattu 2.7.2020) Westerlingin vanhemmat olivat kruununvouti Ferdinand Westerling ja Maria Mattsson ja puoliso vuodesta 1887 Ellen Elisabet Torckell. Westerling tuli ylioppilaaksi Turussa, valmistui filosofian maisteriksi 1882 ja suoritti oikeustutkinnon 1885. Varatuomarin arvon hän sai 1888. Westerling oli ensin Loimaan ja sitten Maskun tuomiokunnan tuomari 1901–1921. ==Lähteet== Luokka:Suomalaiset tuomarit Luokka:Vuonna 1859 syntyneet Luokka:Vuonna 1921 kuolleet
Aksel Benjamin Wichmann

Aksel Benjamin Wichmann (6. toukokuuta 1866 Revonlahti – 11. marraskuuta 1932 Jyväskylä) oli tuomari, joka sai vuonna 1919 laamannin arvonimen.Ylioppilasmatrikkeli 1853–1899: Aksel Benjamin Wichmann (Viitattu 2.7.2020) Wichmannin vanhemmat olivat kirkkoherra Emil August Wichmann ja Charlotta Wilhelmina Schroderus ja puolisot vuodesta 1900 Elna Maria von Zweygberg (k. 1924) ja vuodesta 1926 Salli Huuskonen. Wichmann tuli ylioppilaaksi Oulussa ja suoritti oikeustutkinnon 1888, varatuomarin arvon hän sai 1891. Wichmann oli Vaasan hovioikeuden kääntäjä vuodesta 1897, kanslisti ja kirjaaja 1899, ylimääräinen viskaali 1900, notaari vuodesta 1901, varakanneviskaali 1907 ja asessori 1908–1909 sekä Viitasaaren tuomiokunnan tuomari 1909–1918 ja Jyväskylän tuomiokunnan tuomari 1918–1932.Kuolleita. Helsingin Sanomat, 13.11.1932, s. 6. Professori Yrjö Wichmann oli Aksel Benjamin Wichmannin veli.Ylioppilasmatrikkeli 1853–1899: Yrjö Jooseppi Wichmann (Viitattu 2.7.2020) ==Lähteet== Luokka:Suomalaiset tuomarit Luokka:Vuonna 1866 syntyneet Luokka:Vuonna 1932 kuolleet
Henri Lavedan

Henri Lavedan (9. huhtikuuta 1859 Orléans, Ranska – 12. syyskuuta 1940 Pariisi, RanskaLavedan, Henri, Bibliotheque nationale de Frence ) oli ranskalainen näytelmäkirjailija. Lavedan on vuoropuhelun mestari, loistava tyylitaituri ja aikansa etevimpiä ranskan kielen käyttäjiä. Hänen dialogimuotoisista novellikokoelmistaan ovat mainittavia Leur beau physique (1893), Les petites visites (1896) ja Baignoire 9 (1905). Hänen taidokkaimpia näytelmiään ovat Une famille (1891), Le prince d’Aurec (1894; pureva satiiri rappeutuneesta aatelista), Les deux noblesses (1897), Cathérine (1897), Le nouveau jeu (1898). Loistava Don Juan -aiheen modernisointi on näytelmä Le marquis de Priola (1902), joka hankki Lavedanille varman jalansijan Comédie Françaisessa. Näytelmä Le Duel (1905) käsittelee uskon ja epäuskon taistelua. Lavedan oli vuodesta 1898 alkaen Ranskan akatemian jäsen.Lavedan, Henri, Tietosanakirja osa 5, palsta 696, Tietosanakirja Osakeyhtiö 1913 Lavedanin isä oli etevä rojalistinen sanomalehtimies Léon Lavedan. == Lähteet == ==Aiheesta muualla== Luokka:Ranskalaiset näytelmäkirjailijat Luokka:Ranskan akatemian jäsenet Luokka:Vuonna 1859 syntyneet Luokka:Vuonna 1940 kuolleet
Luettelo Ryan Goslingin saamista palkinnoista ja ehdokkuuksista

Tämä on luettelo Ryan Goslingin saamista palkinnoista ja ehdokkuuksista. Oscar-palkinto Vuosi Elokuva Kategoria Tulos 2006 Half Nelson Paras miespääosa 2016 La La Land Paras miespääosa Bafta-palkinto Vuosi Elokuva Kategoria Tulos 2016 La La Land Paras miespääosa Critics' Choice Movie Awards Vuosi Elokuva Kategoria Tulos 2006 Half Nelson Paras miespääosa 2007 Lars ja se ainoa oikea Paras miespääosa 2010 Blue Valentine Paras miespääosa 2011 Drive Paras miespääosa 2011 Vallan kääntöpuoli Paras näyttelijäkokoonpano 2016 La La Land Paras miespääosa 2018 Ensimmäisenä kuussa Paras miespääosa Golden Globe Vuosi Elokuva Kategoria Tulos 2007 Lars ja se ainoa oikea Paras miespääosa musikaali- tai komediaelokuvassa 2010 Blue Valentine Paras miespääosa draamaelokuvassa 2011 Vallan kääntöpuoli Paras miespääosa draamaelokuvassa 2011 Hölmö hullu rakkaus Paras miespääosa musikaali- tai komediaelokuvassa 2016 La La Land Paras miespääosa musikaali- tai komediaelokuvassa Satellite Awards Vuosi Elokuva Kategoria Tulos 2006 Half Nelson Paras näyttelijä – Draama 2007 Lars ja se ainoa oikea Paras näyttelijä – Musikaali tai komedia 2010 Blue Valentine Paras näyttelijä – Draama 2011 Drive Paras näyttelijä – Draama 2012 The Place Beyond the Pines Paras miessivuosa 2016 La La Land Paras näyttelijä – Musikaali tai komedia 2018 Ensimmäisenä kuussa Paras näyttelijä – Draama Screen Actors Guild Awards Vuosi Elokuva Kategoria Tulos 2006 Half Nelson Paras miespääosa 2007 Lars ja se ainoa oikea Paras miespääosa 2015 The Big Short Paras näyttelijäkokoonpano 2016 La La Land Paras miespääosa == Aiheesta muualla == * Luokka:Luettelot näyttelijöistä
Jukka Jokinen

Jukka Erkki Paavali Jokinen (s. 4. kesäkuuta 1967 Vihti) on suomalainen kenraalimajuri. Hän toimi Karjalan prikaatin komentajana 2019–2022. Vuodesta 2023 hän toimii Maavoimien esikuntapäällikkönä. Jokinen on suorittanut upseerin tutkinnon vuosina 1989–1992 ja yleisesikuntaupseerin tutkinnon vuonna 2001. Hän on aiemmin toiminut muun muassa Maanpuolustuskurssien johtajana, Kadettikoulun johtajana, tasavallan presidentin adjutanttina ja pataljoonan komentajana Kaartin jääkärirykmentissä. == Lähteet == Luokka:Suomalaiset kenraalit Luokka:Vuonna 1967 syntyneet Luokka:Elävät henkilöt
Naapuruussovittelu

Naapuruussovittelu on menetelmä, jonka avulla voi käsitellä asumisen, kotirauhan ja naapurisuhteiden häiriöitä, esimerkiksi arkielämää häiritsevää käyttäytymistä, asuinyhteisön ristiriitoja, sääntörikkomuksia ja vahingontekoja. Sen päämääränä on asumisen turvallisuus ja naapurisopu. Naapuruussovittelu on joko kahdenvälistä tai laajempaa yhteisösovittelua. Restoratiivisten periaatteiden mukaisesti keskuksen toiminnassa olennaista on parantaa naapurien kommunikointia ja rohkaista heitä vuorovaikutukseen. Toisin kuin rikos- ja riita-asioiden sovittelusta ei naapuruusovittelusta ole säädetty lailla. Sovittelun tavoitteena on löytää yhteinen ja kestävä ratkaisu ongelmatilanteeseen ja estää häiritsevien tilanteiden paisuminen vihamielisyydeksi, vihamielisyyden paisuminen riidoiksi ja riitojen paisuminen pitkäkestoisiksi selkkauksiksi. Naapuruussovittelulla puututaan häiriöihin, hankalaksi koettuihin tilanteisiin ja ristiriitoihin, kuten häiritsevään käyttäytymiseen ja yhteisten tilojen käyttöön, asukastoimikuntien yhteistyön ongelmiin, kiinteistöyhtiön ja asukkaiden väliseen epäluottamukseen, etnisiin ja kulttuurien välisiin selkkauksiin. Sovittelussa on mukana naapureiden lisäksi ulkopuolinen sovittelija. Suomessa toimii muun muassa Naapurisovittelun keskus, jonka palvelu on maksutonta. Keskus kuuluu Suomen Sovittelufoorumiin, joka on yleishyödyllinen ja voittoa tavoittelematon yhdistys, joka tukee kaikkien sovittelun osa-alueiden toimintaa Suomessa. == Taustaa == Jo 2000-luvun alussa Kansainvälisen siirtolaisuusjärjestön (IOM) Let's Talk -hankkeessa koulutettiin maahanmuuttajataustaisia henkilöitä sovittelijoiksi. Vuonna 2006 Suomen Pakolaisapu ry ryhtyi kehittämään välineitä asiakkaidensa asumiseen liittyviin ongelmiin. He havaitsivat muun muassa, että taloyhtiöissä muodostuvan ongelmia esimerkiksi silloin, kuin maahan juuri muuttaneet eivät olleet tietoisia järjestyssäännöistä. Pian havaittiin, että naapurit olivat parhaita neuvomaan toisiaan, sen sijaan että paikalle olisi kutsuttu ulkopuolinen ammattilainen. Vuoden 2015 alussa Pakolaisapu perusti Naapuruussovittelun keskuksen. Vuonna 2020 Naapuruussovittelun keskuksessa sovitelluista tapauksista noin kolmasosassa toisena osapuolena on ollut maahanmuuttaja. == Katso myös == * Naapurimelu == Lähteet == == Aiheesta muualla == * Naapuruussovittelun keskus * Suomen Sovittelufoorumi SSF * Suksipa naapuri suolle! Naapurisovittelija ratkoo työkseen erimielisyyksiä – joskus entiset riitapukarit voivat jopa ystävystyä * https://www.is.fi/asuminen/art-2000001937282.html Luokka:Asuminen
Blaise Diagne

Blaise Diagne (13. lokakuuta 1872 Gorée – 11. toukokuuta 1934 Cambo-les-Bains) oli senegalilainen poliitikko, joka valittiin Ranskan kansalliskokoukseen ensimmäisenä mustana afrikkalaisena. Diagnen isä oli kokki ja hänen äitinsä palvelija. Isä oli kansallisuudeltaan serer ja äidin sukujuuret ulottuivat Rufisquen lebuihin sekä nykyisen Guinea-Bissaun portugalilais-afrikkalaiseen sekaväestöön. Perhe oli katolinen ja sen jäsenillä oli Goréen muiden asukkaiden tavoin Ranskan kansalaisoikeudet, mutta he pitivät itseään täysin afrikkalaisina. Varakas kreolilakimies Adolphe Crespin otti Diagnen suojiinsa ja järjesti hänen koulunkäyntinsä Saint-Louisissa ja Ranskassa. Diagne valmistui Saint-Louisin lyseosta vuonna 1890 ja suoritti virkamiestutkinnon kaksi vuotta myöhemmin. Hän työskenteli tullivirkailijana Dahomeyssa, Ranskan Kongossa, Gabonissa, Réunionilla, Madagaskarissa ja Ranskan Guayanassa. Diagne uskoi Ranskan kolmannen tasavallan aatteisiin tasa-arvosta, veljeydestä, sekularismista ja edistyksestä. Hän esiintyi rasismia ja syrjintää vastaan, puolusti afrikkalaissyntyisten oikeuksia ja liittyi vapaamuurarien jäseneksi. Konfliktit esimiesten kanssa johtivat pakkolomiin, joiden aikana hän tutustui Pariisissa emämaan politiikkaan ja osallistui siirtomaista käytyyn keskusteluun. Ennen vuoden 1914 kansalliskokousvaaleja Diagne palasi Senegaliin, jossa hän liittoutui Galandou Dioufin nuorsenegalilaisten kanssa. Hän vaati parempia kouluja, korvauksia maaomaisuudesta, ammattiliittoja sekä kansalaisoikeuksia mustille ja muslimeille. Diagne löi vaaleissa edeltäjänsä François Carpotin ja toisella kierroksella vastaehdokkaansa Henri Heimburgerin. Äänestäjiä oli vain reilut viisituhatta, sillä maan alkuasukasväestöllä ei ollut äänioikeutta. Diagne liittyi Ranskan kansalliskokouksessa tasavaltalaisten sosialistien ryhmään. Hän ajoi läpi kaksi tärkeää lakia, jotka takasivat täydet kansalaisoikeudet Senegalin ”neljän kunnan” afrikkalaisväestölle. Vastineeksi Diagne auttoi värväämään Ranskan Länsi-Afrikasta yli 135 000 sotilasta ensimmäisen maailmansodan taistelukentille. Diagne valittiin kansalliskokouksen edustajainhuoneeseen uudelleen vuosina 1919, 1924, 1928 ja 1932. Hän toimi parlamentin siirtomaavaliokunnan puheenjohtajana sekä siirtomaaministerin alivaltiosihteerinä Pierre Lavalin hallituksessa vuosina 1931–1932. Hän oli ensimmäinen musta afrikkalainen Ranskan hallituksessa. Diagne kannatti aikansa mustia vapautusliikkeitä, mutta teki sen hyvin varovaisesti. Hän toimi ranskalaisen järjestelmän puitteissa ja ajoi ensi sijassa ranskalaistuneiden afrikkalaisten etuja. Diagne perusti Senegalin ensimmäisen poliittisen puolueen ja raivasi tietä Lamine Guèyen kaltaisille seuraavan sukupolven poliitikoille, mutta hyväksyi itse lopulta konservatiivisen ajatusmaailman. Diagne oli naimisissa ranskalaisen Odette Villainin kanssa. He saivat kolme poikaa. ==Lähteet== Luokka:Ranskalaiset poliitikot Luokka:Senegalilaiset poliitikot Luokka:Vuonna 1872 syntyneet Luokka:Vuonna 1934 kuolleet
20th Century Animation

20th Century Animation, Inc. (tunnettu aiemmin nimellä 20th Century Fox Animation tai Twentieth Century Fox Animation) on vuonna 1994 perustettu yhdysvaltalainen elokuva- ja tietokoneanimaatiostudio. Lokakuussa 2018 ilmoitettiin, että Disney ostaa 20th Century Fox Animationin, kuten myös monia muita 20th Century Studiosin toimintoja. Myöhemmin kaupan jälkeen tammikuussa 2020 Disney pudotti "Fox" -nimen studion nimestä. == Filmografia == ===20th Century Fox Animation=== * Anastasia (1997) * Bartok Suurenmoinen (1999) * Titan A.E. (2000) ====Mukana==== * The Simpsons Movie (2007) * Fantastic Mr. Fox (2009) * Manolon lumoava matka (2014) * Erämään kutsu (2020) * Roni on rikki (2021) * Ice Age: Buck Wildin seikkailut (2022) * Ice Age 6 (2026) ===Blue Sky Studios=== == Lähteet == Luokka:Yhdysvaltalaiset animaatiostudiot Luokka:Disneyn elokuvayhtiöt
Laamapaita

Laamapaita on harvakudoksinen puuvillainen aluspaita, jonka nimi perustuu Heinrich Lahmannin sukunimeen. Paita on ajoittain ollut muodissa myös puserona.Kirsti Aapala, Laamapaita. Kotus.fi, viitattu 2.7.2020 Alkuperäiset Lahmannin alusvaatteet valmistettiin egyptiläisestä puuvillasta.Lahmann, Heinrich ja Lahmannin alusvaatteet, Tietosanakirja, osa, 5, palsta 416, Tietosanakirja Osakeyhtiö 1912 Paidan alkuperäinen nimi oli Lahmann's Reform- Baumwollkleidung.Aikanaan käytettiin ja taidetaan vieläkin käyttää määrätystä vaatteesta nimeä laamapaita, Kysy.fi, viitattu 2.7.2020 Nykyisin laamapaitoja valmistaa kangasalalainen Tam-Silk.Laamapaita on ihana päällä, Yhteishyvä, viitattu 2.7.2020 ja vaasalainen Star TrikooLaamapaita , Star Trikoo, viitattu 2.7.2020 ==Lähteet== Luokka:Paidat
Jeff Cronenweth

Jeffrey Scott "Jeff" Cronenweth, ASC (s. 14. tammikuuta 1962 Los Angeles, Kalifornia) on yhdysvaltalainen elokuvaaja, joka tunnetaan työstään David Fincherin elokuvissa Fight Club, The Social Network, The Girl with the Dragon Tattoo ja Gone Girl. Hän on myös kuvannut elokuvat One Hour Photo, K-19 – The Widowmaker, Vähät rakkaudesta, Hitchcock ja A Million Little Pieces Cronenweth sai The Social Networkistä ja The Girl with the Dragon Tattoosta parhaan kuvauksen Oscar-ehdokkuudet. == Lähteet == == Aiheesta muualla == * Luokka:Yhdysvaltalaiset elokuvaajat Luokka:Vuonna 1962 syntyneet Luokka:Elävät henkilöt
Sinimuura

Sinimuura (Thamnomanes schistogynus) on puumuuriin kuuluva lintulaji. Lajia tavataan Etelä-Amerikasta. ==Koko ja ulkonäkö== Sinimuura voi kasvaa noin 15 cm pitkäksi. Sukupuolet eroavat toisistaan ulkonäöltään. Sinimuurakoiras on väriltään tumman siniharmaa ja muistuttaa huomattavasti sieppomuuraa (Thamnomanes caesius). Sen selässä on valkoinen laikku ja kurkku on hieman muuta ruumista vaaleampi. Lajin naaras muistuttaa koirasta päästään, selästään ja rinnastaan, mutta vatsa on väriltään punaruskea. Sinimuuran pyrstö on pitkähkö. ==Levinneisyys ja elinympäristö== Sinimuuran elinaluetta ovat Amazonian alueen Peru, Bolivia ja Brasilia. Lajin elinympäristöä ovat kosteat metsät. ==Lähteet== Luokka:Puumuurat
Itä-Uudenmaan vaakuna

Itä-Uudenmaan vaakuna oli entisen Itä-Uudenmaan maakunnan heraldinen tunnus. Vuonna 1997 hyväksytty vaakunaselitys kuuluu: "Sinisellä kilvellä kolme hopeista liekkiä." Vaakuna otettiin käyttöön vuoden 1997 lääniuudistuksen myötä uuden Itä-Uudenmaan maakunnan tunnukseksi. Vaakunan on suunnitellut Jouko Jäppinen ja sen kolme liekkiä kuvaavat Askolan kivikautisen kulttuurin nuotiotulia, Mikael Agricolaa ja kirjapainoa, sekä alueen energiateollisuutta. Vaakunan sini-hopeiset värit ovat perinteiset Uudenmaan värit. Kansallisarkisto ehdotti uuden maakunnan vaakunaksi vuonna 1997 Porvoon kaupunkiin liitetyn Porvoon maalaiskunnan lohiaiheista vaakunaa, mutta Itä- Uudenmaan maakuntaliitto kuitenkin hylkäsi ehdotuksen. Vaakuna oli käytössä 31.12.2010 asti, jolloin Itä-Uusimaa liitettiin kokonaisuudessaan osaksi Uudenmaan maakuntaa. Se kuitenkin esiintyy yhä muun muassa Itä-Uudenmaan pelastuslaitoksen tunnuksessa. == Katso myös == * Itä-Uudenmaan maakunnan kuntien vaakunat == Lähteet == * Iltanen, Jussi: Suomen kuntavaakunat (2013), Karttakeskus, ISBN 951-593-915-1 === Viitteet === Luokka:Suomen maakuntien vaakunat Luokka:Uusimaa